पुलिस फाइनलमा
लालबन्दी गोल्डकप फुटबल प्रतियोगिताको पहिलो सेमिफाइनलमा रमपम झापा ११ लाई १–० ले पराजित गर्दै विभागीय टोली नेपाल पुलिस क्लब उपाधि नजिक पुगेको छ ।
सर्लाही — लालबन्दी गोल्डकप फुटबल प्रतियोगिताको पहिलो सेमिफाइनलमा रमपम झापा ११ लाई १–० ले पराजित गर्दै विभागीय टोली नेपाल पुलिस क्लब उपाधि नजिक पुगेको छ ।पुलिसको जितमा खेलको ३९ औं मिनेटमा रवि पासवानले गरेको गोल निर्णायक सावित भयो । उनले विपक्षी टोलीका खेलाडीलाई कटाउँदै पेनाल्टी बक्स नजिकबाट गोल गरेका थिए । दोस्रो हाफमा दुवै टिम आक्रामक भएर मैदान उत्रिए । झापाले गोल फर्काएर खेललाई बराबरीमा पुर्‍याउन खेलाडीलाई अग्रभागमा उतारेको थियो ।पुलिसका खेलाडी भने रक्षापंक्तिलाई दह्रो बनाएर खुला बल पाउँदामात्र अघि बढ्ने रणनीतिमा देखिन्थे । झापाले गोल गर्ने धेरै अबसर पाए पनि सदुपयोग गर्न सकेन । दुवै टिमबीच कडा प्रतिस्पर्धा भएकाले खेल रोचक बन्यो ।अन्तिम एक मिनेट बाँकी हुँदा झापाले गोल फर्काउने राम्रो अवसर पाएको थियो । पेनाल्टी बक्स नजिक पाएको फ्रि–किक झापाका आशिष चापागाईंले प्रहार गर्दा पुलिसका गोलकिपर रोशन खड्कालाई बचाउन मुस्किल परेको थियो । पुलिसका रवि पासवान म्यान अफ द म्याच घोषित भए ।दोस्रो सेमिफाइनलमा बिहीबार थ्रीस्टार र एपीएफबीच प्रतिस्पर्धा हुनेछ ।